**Prehľad**

**právnych služieb poskytovaných pre obec Rosina v roku 2015**

**1. RO 2015-001 - Údržba ciest**

Právne posúdenie zmluvy o vykonaní prác zimnej údržby komunikácií č. 1/2014 zo dňa 30.10.2014 a príprava návrhu zmluvy o zabezpečovaní komplexnej zimnej údržby komunikácií v obci Rosina v súlade so zák. č. 25/2006 Z. z. pre účely verejného obstarávania vo forme ponukového konania pre podlimitnú zákazku.

**2. RO 2015-002 - nájom, kultúrny dom**

Právne posúdenie zmluvy o nájme nebytových priestorov zo dňa 31.10.2011 v znení jej dodatku č. 1 zo dňa 30.09.2012, uzatvorených medzi obcou Rosina ako prenajímateľom.

**3. RO 2015-003 – poradenstvo v pracovnoprávnej veci**

Osobné konzultácie a poradenstvo.

**RO 2015-004 – Mediatel**

Písomné podanie spoločnosti MEDIATEL, spol. s r.o., predmetom ktorého je odpoveď obce Rosina na oznámenie o uzavretí zmluvy o uverejnení prezentácie obce spoločnosťou MEDIATEL, spol. s r.o.

**5. RO 2015-005 - Lindstrom, prenájom rohoží**

Právne posúdenie zmluvy o servisnom prenájme rohoží zo dňa 17.12.2007, uzatvorenej medzi obcou Rosina ako nájomcom a spoločnosťou Lindström, s.r.o ako prenajímateľom, predmetom ktorej je nájom a pravidelná výmena, čistenie a doprava z a do práčovne rohoží MXW2 tmavohnedej farby v počte kusov 4.

**6. RO 2015-006 - poradenstvo v pracovnoprávnej veci**

Osobné konzultácie a poradenstvo.

**7. RO 2015-007 - zmluva na spracovanie zmien územného plánu**

Právne posúdenie a pripomienkovanie návrhu zmluvy o spracovaní zmien a doplnkov č. 5 ÚP obce Rosina, ktorá zmluva je podkladom vzniku právneho vzťahu obce Rosina ako verejného obstarávateľa a záujemcu ako poskytovateľa zákazky „Spracovanie zmien a doplnkov č. 5 Územného plánu obce Rosina a jeho aktualizácia“ v súlade so zák. č. 25/2006 Z. z. o verejnom obstarávaní.

**8. RO 2015-008 - výpoveď zmluvy o dielo**

Stanovisko k možnostiam ukončenia zmluvy o dielo zo dňa 01.01.2009.

**9. RO 2015-009 – pohrebisko**

Stanovisko vo veci prevádzkovania pohrebiska a odpovede k otázkam obce Rosina súvisiacim s prevádzkovaním pohrebiska v katastrálnom území obce Rosina na základe zmluvy o prevádzkovaní pohrebísk.

**10. RO 2015-010 - vrátenie vecí**

Písomná výzva na vydanie hnuteľných vecí vo vlastníctve obce Rosina, zverených mu na účely plnenia úloh vyplývajúcich z funkcie starostu obce.

**11. RO 2015-011 - komunálny odpad**

Stanovisko k možnosti uzatvoriť dodatok k Rámcovej dohode č. 01/2014 o zbere, preprave a likvidácii komunálneho odpadu uzatvorenej dňa 24.06.2014 so spoločnosťou T+T, a.s., Žilina, týkajúceho sa zníženia počtu vývozov komunálneho odpadu v obci Rosina.

**12. RO 2015-012 - zriadenie spoločného stavebného úradu**

Právne posúdenie návrhu zmluvy o zriadení spoločného obecného úradu a následné písomné stanovisko k predmetnej zmluve s dôrazom na naše pripomienky a navrhované doplnenia zmluvy.

**13. RO 2015-013 - zatepľovanie, ZoD**

Príprava návrhu zmluvy o dielo, ktorá zmluva je podkladom vzniku právneho vzťahu obce Rosina ako verejného obstarávateľa a záujemcu ako poskytovateľa podlimitnej zákazky "Zateplenie jednotlivých pavilónov ZŠ Rosina" v súlade so zák. č. 25/2006 Z. z. o verejnom obstarávaní.

**14. RO 2015-014 - generálna plná moc**

Úprava plnomocenstva udeleného najmä na zastupovanie obce Rosina vo vzťahu k polícii v trestnom konaní vedenom pre trestný čin poškodzovania cudzej veci podľa § 245 Tr. zák.

**15. RO 2015-015 - spor - presunuté do Op 105-15**

Súdne konanie na Okresnom súde Žilina - predmetom súdneho konania je vydanie bezdôvodného obohatenia a právo zodpovedajúce vecnému bremenu, kde má byť oprávneným z vecného bremena obec Rosina.

**16. RO 2015-016 –úraz na m. kom**

Písomné vyjadrenie obce Rosina k žiadosti o poskytnutie stanoviska obce k stavu miestnych komunikácií vzhľadom na úraz údajne vzniknutý pri prechode cez miestnu komunikáciu na ulici Stará v obci Rosina dňa 29.01.2015.

**17. RO 2015-017 - kúpa automobilu CAS**

Príprava návrhu kúpnej zmluvy, na základe ktorej obec Rosina vystupuje ako kupujúci, a predmetom ktorej je kúpa hnuteľnej veci – motorového cisternového vozidla CAS 11, značkyTatra T815.

**18. RO 2015-018 - ohlásenie prevádzkarne obci**

Osobné konzultácie a poradenstvo.

**19. RO 2015-019 - nájomné zmluvy – dodatky**

Príprava návrhu dodatku č. 1 ku zmluve o nájme nebytových priestorov zo dňa 01.01.2012. Na základe označenej zmluvy o nájme obec Rosina ako prenajímateľ prenecháva do užívania nájomcu nebytové priestory nachádzajúce sa v budove Požiarnej zbrojnice v obci Rosina, konkrétne ide o priestory zubného laboratória o výmere 30,7 m2, pričom súčasťou nájmu sú aj spoločné nebytové priestory (chodba a WC) nachádzajúce sa pri laboratóriu. Predmetom dodatku č. 1 je zmena doby nájmu na dobu neurčitú a úprava príslušného ustanovenia zmluvy (čl. 2 zmluvy) dotknutého touto zmenou.

Príprava návrhu dodatku č. 4 ku zmluve o nájme nebytových priestorov zo dňa 24.03.1995. Na základe označenej zmluvy o nájme obec Rosina ako prenajímateľ prenecháva do užívania nájomcu nebytové priestory nachádzajúce sa v budove Požiarnej zbrojnice v obci Rosina, konkrétne ide o priestory detskej ambulancie s čakárňou o výmere 56 m2, pričom súčasťou nájmu sú aj spoločné nebytové priestory (chodba a WC) nachádzajúce sa pri ambulancii. Predmetom dodatku č. 4 je zmena doby nájmu na dobu neurčitú a úprava príslušného ustanovenia zmluvy (čl. 2 zmluvy) dotknutého touto zmenou.

**20. RO 2015-020 - ZOD, kotolňa**

Príprava návrhu zmluvy o dielo, ktorá zmluva je podkladom vzniku právneho vzťahu obce Rosina ako verejného obstarávateľa a záujemcu ako poskytovateľa zákazky "Rekonštrukcia kotolne v kultúrnom dome v obci Rosina" v súlade so zák. č. 25/2006 Z. z. o verejnom obstarávaní.

**21. RO 2015-021 - koncesia, kuchyňa**

Príprava návrhu zmluvy o prevádzkovaní kuchyne a zabezpečovaní služieb stravovania uzatvorenej podľa § 269 ods. 2 Obchodného zákonníka, § 9c ods. 3 písm. e) zák. č. 138/1991 Zb. a § 15 zák. č. 25/2006 Z. z. v súlade s oznámením o vyhlásení verejnej obchodnej súťaže„Koncesia na služby“ - koncesia na užívanie nebytových priestorov (kuchyne a obslužných priestorov) v kultúrnom dome obce Rosina a zabezpečenie prevádzky kuchyne a služby stravovania pre verejnosť a vybraných občanov obce Rosina.

**22. RO 2015-022 - zmluva, dovoz stravy**

Príprava návrhu dodatku č. 1 ku zmluve o dovoze stravy uzatvorenej dňa 07.01.2009 medzi obcou Rosina ako zriaďovateľom ZŠ s MŠ Rosina, ktorej súčasťou je Školská jedáleň („dodávateľ“) a obcou Višňové ako zriaďovateľom a prevádzkovateľom školskej výdajne jedla („prevádzkovateľ“).

Predmetom dodatku bola zmena príslušného ustanovenia zmluvy v časti prevádzkových a režijných nákladov na prípravu jedla mesačne a paušálnej náhrady nákladov na dovoz jedla.

**23. RO 2015-023 – neplatnosť nájomnej zmluvy**

Stanovisko k absolútnej neplatnosti nájomnej zmluvy, predmetom ktorej je nájom nebytových priestorov v kultúrnom dome v obci Rosina a návrh možných riešení na vyporiadanie vzájomných vzťahov.

**24. RO 2015-024 – poradenstvo v pracovnoprávnej veci**

Osobné konzultácie a poradenstvo.

**25. RO 2015-025 – pripomienkovanie rámcovej kúpnej zmluvy**

Právne posúdenie a pripomienkovanie návrhu rámcovej kúpnej zmluvy so spoločnosťou PAPERA s.r.o., predmetom ktorej sú dodávky tovaru.

**26. RO 2015-026 – trestné oznámenie – čierna skládka**

Právne posúdenie a príprava trestného oznámenia vo veci čiernej skládky pneumatík v blízkosti odkaliska v Rosine.

**27. RO 2015-027 – odvolanie vo veci odkaliska**

Právne posúdenie a príprava odvolania proti rozhodnutiu o podstatnej zmene integrovaného povolenia č. 3063-34205/2007/Kun/770650104 zo dňa 23.10.2007 na vykonávanie činností v prevádzke „Výroba tepla a elektrickej energie“, pre prevádzkovateľa Žilinská teplárenská, a.s., Žilina.

**28. RO 2015-028 – rekonštrukcia – oplotenie**

Príprava návrhu odpovede pre žiadateľov vo veci požadovanej rekonštrukcie oplotenia, na ktorom je umiestnený priľahlý chodník k Základnej škole s materskou školou Rosina.

**29. RO 2015-029 – príprava vyjadrenia k auditu obce Rosina**

**RO 2015-030 – zmluva o nájme nebytových priestorov na spoločenské akcie**

Príprava zmluvy o krátkodobom nájme nebytových priestorov nachádzajúcich sa v kultúrnom dome v obci Rosina na účely organizovania spoločenských alebo kultúrnych akcií (oslavy, svadby, kary a pod.).

**31. RO 2015-031 – zmluva o dielo**

Právne posúdenie zmluvy o dielo, predmetom ktorej je vybudovanie parkovacej plochy.

**32. RO 2015-032 – dohoda o zodpovednosti za škodu**

Príprava návrhu dohody o zodpovednosti za škodu v súvislosti s užívaním nebytových priestorov nachádzajúcich sa v kultúrnom dome v obci Rosina a riadnym uzamykaním týchto nebytových priestorov, ako aj vchodových dverí do kultúrneho domu, tak, aby obci nevznikla škoda spojená s prípadným neoprávneným vstupom tretích osôb do kultúrneho domu.

**33. RO 2015-033 – zrážky zo mzdy, stravné lístky**

Poradenstvo a príprava dohody o zrážkach zo mzdy vo výške zodpovedajúcej časti nákladov na stravovacie poukážky pre zamestnanca, ktoré má podľa ustanovení Zákonníka práce uhrádzať zamestnanec.

**34. RO 2015-034 – zmluva o budúcej nájomnej zmluve**

Príprava návrhu zmluvy o uzatvorení budúcej nájomnej zmluvy v súvislosti so zmenou formy poskytovania zdravotníckej starostlivosti.

**35. RO 2015-035 – nájomná zmluva – Slovenský pozemkový fond**

Právne posúdenie a pripomienkovanie návrhu nájomnej zmluvy č. 02308/2015-PNZ-P40875/15.00 medzi Slovenským pozemkovým fondom ako prenajímateľom a obcou Rosina ako nájomcom na účely užívania prenajatých pozemkov ako prístupovej cesty.

**36. RO 2015-036 – poradenstvo v pracovnoprávnej veci**

Poradenstvo a príprava návrhu dohody o skončení pracovného pomeru.

**37. RO 2015-037 – prevádzkovanie plážového volejbalového ihriska**

Príprava dohôd vo veci užívania a prevádzkovania plážového ihriska v obci Rosina, príprava prevádzkového poriadku plážového volejbalového ihriska s tým súvisiace osobné konzultácie a poradenstvo.

**38. RO 2015-038 – mandátna zmluva v súvislosti s projektom osvetlenia v obci Rosina**

Právne posúdenie a pripomienkovanie mandátnej zmluvy so spoločnosťou MP Profit, s.r.o. na účely zabezpečenia a vykonania verejného obstarávania pri zadávaní zákazky na zhotoveniediela – modernizácia verejného osvetlenia v obci Rosina. Právne posúdenie a pripomienkovanie návrhu zmluvy o manažmente projektu, predmetom ktorej je spracovanie a komplexné odborné poradenstvo súvisiace s podaním žiadosti o nenávratný finančný príspevok na projekt modernizácie verejného osvetlenia.

**39. RO 2015-039 – poradenstvo v pracovnoprávnej veci**

Poradenstvo a príprava návrhu dohody o skončení pracovného pomeru.